b'\n_START_ARTICLE_\nChalupa\n_START_PARAGRAPH_\nEn chalupa () er en spesialitet i det sentrale S\xc3\xb8r-Mexico, inkludert delstatene Puebla, Guerrero\xc2\xa0og Oaxaca. Chalupas lages ved \xc3\xa5 trykke p\xc3\xa5 tynt lag av masadeig rundt utsiden av en liten form, slik at man skaper en konkav beholder som ligner\xc2\xa0b\xc3\xa5ten av samme navn, og deretter frityrsteke den til skarpe, grunne maiskopper. Disse fylles med ulike ingredienser slik som strimlet kyllingkj\xc3\xb8tt, svinekj\xc3\xb8tt, hakket l\xc3\xb8k, chipotle, r\xc3\xb8d salsa, og/eller gr\xc3\xb8nn salsa._NEWLINE_Tradisjonelle chalupas, som finnes i Cholula i delstaten Puebla, er sm\xc3\xa5, tykke, b\xc3\xa5tformede masa toppet kun med salsa, ost og strimlet salat. Andre regioner i Mexico har varianter som kan inkludere chorizo, svinekj\xc3\xb8tt, strimlet kylling eller b\xc3\xb8nnepasta, i tillegg til den klassiske osten, salsa og salat. I andre tilfeller har den stekt maseen en rund form som ligner p\xc3\xa5 en tostada, med tradisjonell chalupatopping._NEWLINE_Den store populariteten til chalupas i Mexico har ogs\xc3\xa5 p\xc3\xa5virket meksikansk restaurantmat i nabolandet USA. Blant kjente eksempler i det landet er versjonen til\xc2\xa0Taco Bell, som ikke ligner eller smaker mye likt den meksikanske inspirasjonen, men er i stedet en tykk stekt hvetemelgordita fylt med kj\xc3\xb8ttdeig, r\xc3\xb8mme, ost, salsa og strimlet salat. Den ligner mer en taco.'